২০১৫ হাবিপ্রবি জোড়া হত্যাকাণ্ড

-->
}}

**জাকারিয়া ও মিল্টন জোড়া হত্যাকাণ্ড** বা **২০১৫ হাবিপ্রবি জোড়া হত্যাকাণ্ড** বলতে দিনাজপুর হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ে সংঘটিত একটি জোড়া খুনের ঘটনাকে বোঝায়। ২০১৫ সালের ১৬ এপ্রিল বিশ্ববিদ্যালয়ে ছাত্রলীগের দু'পক্ষের সংঘর্ষে এই হত্যাকাণ্ড ঘটে। এতে বিবিএ দ্বিতীয় বর্ষের ছাত্র জাকারিয়া এবং কৃষি অনুষদের ছাত্র মাহমুদুল হাসান মিল্টন নিহত হন। নিহত শিক্ষার্থীরা দিনাজপুরের স্থানীয় ছিলো, ফলে স্থানীয় এলাকাবাসী দীর্ঘদিন ধরে এই হত্যাকাণ্ডের বিচারের দাবি জানিয়ে আসছে। তারা কর্তৃপক্ষের নিকট লিখিত প্রস্তাব, সবাই মিলে জাতীয় প্রেস ক্লাবে প্রেস কনফারেন্স এবং মানববন্ধন করে। তবে ২০২০ সালের পরে হত্যাকাণ্ডের মামলার অগ্রগতি হয়নি।

## প্রেক্ষাপট
দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ে ঐ সময়ে ছাত্রলীগের মধ্যে দুইটা গ্রুপিং ছিলো। ২০১৫ সালের জানুয়ারি মাসেও দুই গ্রুপের সংঘর্ষে ২১ জনের মতো আহত হোন। ২০১৫ সালের ১৬ এপ্রিল হাবিপ্রবির ভেটেরিনারি অনুষদের নবীনবরণ অনুষ্ঠান চলাকালে রাত ৮টার দিকে ছাত্রলীগের দুই গ্রুপের মধ্যে সংঘর্ষ শুরু হয়। এই দুই গ্রুপের এক পক্ষে ছিলো স্থানীয় আওয়ামী লীগ ও বিশ্ববিদ্যালয় ছাত্রলীগের একাংশ এবং অপর পক্ষে ছিলো বিশ্ববিদ্যালয় ছাত্রলীগের ভিন্ন অংশ। তবে এই মারামারিতে স্থানীয় যুবলীগ, স্বেচ্ছাসেবকলীগ প্রথম অংশে যোগ দিয়েছিলো। বিশ্ববিদ্যালয় শিক্ষার্থীরা বলেছিলো, এই আক্রমণে ক্যাম্পাসের ছাত্রলীগের সভাপতি ইফতেখার ইসলাম রিয়েল ও সাধারণ সম্পাদক অরুণ কান্তি রায় গ্রুপ আক্রান্ত হয়।

সিআইডির চার্জশিট অনুসারে, ছাত্রলীগের তৎকালীন কমিটির সাধারণ সম্পাদক অরুন কান্তি রায় সিটনকে ভর্তি পরীক্ষায় জিডিটাল কারচুপির অভিযোগে বহিষ্কার করা হয়। সাধারণ সম্পাদক বহিস্কার কারণ ছাড়াও প্রশাসনের নিয়োগ বিজ্ঞপ্তি এবং বিভিন্ন প্রকল্পের আর্থিক বিষয়ে প্রশাসনের সাথে ক্যাম্পাস ছাত্রলীগের বনিবনা ও ভাগ-বাটোয়ারায় মিল হচ্ছিলোনা। এইজন্য ছাত্রলীগ তৎকালীন ভিসি রুহুল আমিনের বিরুদ্ধে আন্দোলন শুরু করে। অন্যদিকে ভিসির কাছে সুবিধাপ্রাপ্ত এবং ভবিষ্যতে সুবিধা নেওয়ার জন্য ক্যাম্পাস ছাত্রলীগের পদবঞ্চিত ও অন্যান্য স্থানীয় ছাত্রলীগ ও স্থানীয় রাজনীতির সঙ্গে হাত মিলিয়ে নতুন একটি গ্রুপ তৈরি করা হয়। তবে নানা টানাপোড়নের পরে ছাত্রলীগের পদধারী নেতাকর্মীরা এক পর্যায়ে ভিসিপন্থী এই গ্রুপকে মারধর করে ক্যাম্পাস থেকে বিতাড়িত করে। বিতাড়িত এই ভিসিপন্থী গ্রুপ ২০১৫ সালের ১৬ এপ্রিল ক্যাম্পাসে আধিপত্য পুনরুদ্ধারের চেষ্টা করে। 

## হত্যাকাণ্ড
ঘটনার দিন ক্যাম্পাস থেকে বিতাড়িত ছাত্রলীগের গ্রুপ দুটি মাইক্রোবাস ও কয়েকটি মোটরসাইকেল বিশ্ববিদ্যালয়ের ভিতরে ঢুকে পড়ে, সেই সময়ে অডিটোরিয়াম-১ এ ভেটেরিনারি অনুষদের নবীনবরণ অনুষ্ঠান চলছিলো। তারা অডিটোরিয়ামে প্রবেশ করে ককটেল বিস্ফোরণ ও এলোপাতাড়ি ইটপাটকেল নিক্ষেপ করতে থাকে, এই সময়ে সেখানে বিদ্যুৎও চলে যায়। পরিস্থিতি ভয়ানক হলে সেখান থাকা থেকে ছাত্রলীগের অপর গ্রুপের নেতা কর্মীরা শেখ রাসেল হলে গিয়ে অবস্থান গ্রহণ করে। ফলে হামলাকারীলা শেখ রাসেল হলের চারিদিকে ঘেরাও করে ফেলে এবং নিদিষ্ট করে হামলা চালাতে থাকে। এক পর্যায়ে তারা শেখ রাসেল হলের কলাপসিবল গেট ভেঙ্গে ভিতরে ঢুকে পরে। সেখানে আবু ইবনে রজব ও বিশ্বজিৎ ঘোষ কাঞ্চনের নেতৃত্বে বিভিন্ন অস্ত্র নিয়ে এলোপাতাড়ি হামলা চালানো হয়। সেখানে এক ছাত্র গুরুতরভাবে আহত হয়, আরো অনেক শিক্ষার্থী আহত হয়। 

এরপরে হামলাকারীরা এক পর্যায়ে নুর হোসেন ছাত্রাবাসে প্রবেশ করে সেটা নিজেদের দখলে নেয়, সেখানে জাকারিয়া নিহত হয়। এবং হামলায় গুরুতর আহত কৃষি বিভাগের ছাত্র মাহমুদুল হাসান মিল্টন *[[দিনাজপুর মেডিকেল কলেজ হাসপাতাল|দিনাজপুর মেডিকেল কলেজ হাসপাতালে]]* চিকিৎসাধীন অবস্থায় মারা যান। ময়নাতদন্তের রিপোর্ট থেকে জানা যায়, জাকারিয়ার ডান কানের কাছে গুলি করা হয়েছে, এছাড়াও তার শরীরের বিভিন্ন স্থানে ধারালো অস্ত্রের আঘাত রয়েছে। আর মাহামুদুলকে কুপিয়ে হত্যা করা হয়েছে, তার ঘাড়ের পিছন দিকে, হাতে, কোমরে ও পায়ে আঘাতের চিহ্ন রয়েছে।

## মামলা
এই জোড়া হত্যাকাণ্ডের ঘটনায় নিহতদের পরিবারের পক্ষ থেকে পৃথক দুটি মামলায় ৪১ জনকে আসামি করা হয়। এছাড়াও কোতোয়ালি থানার এসআই আব্দুল নুর বাদী হয়ে অজ্ঞাত ৫০/৬০ জনের বিরুদ্ধে আরেকটি হত্যা মামলা করেন। এরমধ্যে নিহত মিল্টনের চাচা মকসুদার রহমান বাদী হয়ে ৩৭ জনকে আসামি করে মামলা করেন। সেই মামলায় বিশ্ববিদ্যালয়ের তৎকালীন উপাচার্য প্রফেসর মো. রুহুল আমিনকে এক নম্বর আসামি করা হয়। নিহত জাকারিয়ার বাবা বলেন, এই হত্যাকাণ্ডের পিছনে স্থানীয় সংসদ সদস্য ইকবালুর রহিমের ক্যাডার বাহিনী জড়িত রয়েছে।

২০১৯ সালের মার্চে তিনটা মামলাই পুলিশের অপরাধ তদন্ত বিভাগ সিআইডিতে স্থানান্তরিত হয়। ২০১৯ সালের অক্টোবর পর্যন্ত পুলিশ কর্মকর্তাদের স্থানান্তরের জন্য ১৫ বার এই মামলার তদন্ত কর্মকর্তা পরিবর্তন হয়। ৬ আগস্ট ২০২০ সালে আদালত ছাত্রলীগের ১৪ জনের বিরুদ্ধে চার্জশিট দাখিল করে। দীর্ঘ ৫ বছরেও মামলার কোনও ফলাফল ও বিশেষ অগ্রগতি না হওয়ায় ২০২০ সালের জানুয়ারি মাসে দুই নিহত ছাত্রলীগ নেতা জাকারিয়া ও মিল্টনের পিতা-মাতা তৎকালীন প্রধানমন্ত্রী শেখ হাসিনার সঙ্গে দেখা করেন। তৎকালীন প্রধানমন্ত্রী দলীয় কোন্দলে নিহত দুই নেতার পরিবারকে ১০ লাখ টাকা আর্থিক অনুদান প্রদান করেন।

শেখ হাসিনার সাথে দেখা করার পরে মামলার কিছুটা অগ্রগতি হয়, ২০২০ সালের ২৯ জুলাই মামলার তদন্ত কর্মকর্তা ও সিআইডির ওসি রমজান আলী চার্জশিট দাখিল করেন, সেখানে তারা আওয়ামী লীগ, ছাত্রলীগ ও স্বেচ্ছাসেবক লীগের ২৬ জন সদস্যের নাম উল্লেখ করেন। মামলার তদন্ত দিনাজপুর সিনিয়র জুডিশিয়াল ম্যাজিস্ট্রে আদালতের এক নং সদরে দাখিল করা হয়। পরবর্তী সময়ে অভিযুক্তরা আদালতে হাজির হয়ে জামিনের আবেদন করেন। কিন্তু ২০২০ সালের ৫ অক্টোবর বিচারক সিনিয়র জুডিশিয়াল ম্যাজিস্ট্রেট শিশির কুমার বসু তাদের জামিন না-মনজুর করেন এবং সবাইকে কারাগারে পাঠানোর আদেশ প্রদান করেন।

### গ্রেপ্তার
বিশ্ববিদ্যালয় প্রশাসন বলেন, সেইদিনই রাত ৯ টায় পুলিশের সহায়তায় নুর হোসেন ছাত্রাবাসে অভিযান চালিয়ে চার ছাত্রকে পুলিশের হাতে ধরিয়ে দেওয়া হয়। ১১ জুন ২০২০ তারিখে পুলিশ জেলা স্বেচ্ছাসেবক লীগের সভাপতি আবু ইবনে রজ্জব এবং দিনাজপুর সরকারি কলেজ শাখা ছাত্রলীগের সাধারণ সম্পাদক সাব্বির আহমেদ সুজনকে গ্রেপ্তার করেন। ২০২০ সালের ২০ সেপ্টেম্বর তালিকাভুক্ত ছাত্রলীগের সহ-সভাপতি হারুন অর রশিদ রায়হানকে গ্রেপ্তার করা হয়। অক্টোবর মাসের মধ্যে অন্তত ৬ জন আসামিকে গ্রেপ্তার করা হয়। ২০২০ সালের ২৫ ডিসেম্বরে চার্জশিটভুক্ত ছাত্রলীগ নেতা মাহমুদুল হাসান সিঙ্গেলকে গ্রেফতার করে।

## অভিযুক্তদের তালিকা
মামলায় ৩৭ জন কিংবা ৪১ জনের নাম উল্লেখ করা হলেও, মামলা হবার পুলিশি তদন্তে ২৬ জনের নামে চার্জশিট করা হয়। চার্জশিটে প্রাথমিক তদন্তে এই ২৬ জনকে অভিযুক্ত দোষী বলা হয়। এই হত্যা মামলায় কারাগারে পাঠানো উল্লেখযোগ্য আসামিরা হলো:

## প্রতিবাদ ও প্রতিক্রিয়া
হত্যাকাণ্ডের দুইদিন পরে ১৭ তারিখ বিশ্ববিদ্যালয় প্রশাসন থেকে কৃষি অনুষদের ডিন অধ্যাপক আনিস খানকে প্রধান করে চার সদস্যের তদন্ত কমিটি গঠন করা হয় এবং দ্রুত রিপোর্ট দিতে বলা হয়। স্থানীয় এলাকাবাসী দীর্ঘদিন ধরে এই হত্যাকাণ্ডের বিচারের দাবি জানিয়ে আসছে। তারা সেই সময়কার স্বরাষ্ট্র প্রতিমন্ত্রী আসাদুজ্জামান খান কামাল ও মানবাধিকার চেয়ারম্যানের নিকট লিখিত ভাবে অভিযোগ জানায়। এলাকাবাসীর সবাই মিলে জাতীয় প্রেস ক্লাবে প্রেস কনফারেন্স এবং মানববন্ধন করে। ১৯ অক্টোবর ২০১৯ তারিখে এলাকাবাসী দিনাজপুর চৌরঙ্গী মোড়ে বিচারের একটি মানববন্ধন করে। তৎকালীন ভিসি রুহুল আমিন এই হত্যাকাণ্ডে অভিযুক্ত ব্যাক্তিদের পরবর্তী চাকরিতে নিয়োগ দিলে আবারো প্রতিক্রিয়া ও বিরোধিতা সৃষ্টি হয়।

## তথ্যসূত্র

বিষয়শ্রেণী:২০১৫-এ বাংলাদেশে অপরাধ
বিষয়শ্রেণী:২০১৫-এ মৃত্যু
বিষয়শ্রেণী:২০১৫-এ বাংলাদেশ
বিষয়শ্রেণী:বাংলাদেশে মানবাধিকার লঙ্ঘন
বিষয়শ্রেণী:বাংলাদেশে খুন
বিষয়শ্রেণী:বাংলাদেশী খুনের শিকার
বিষয়শ্রেণী:বাংলাদেশ ছাত্রলীগের কেলেঙ্কারি
বিষয়শ্রেণী:বাংলাদেশের বিশ্ববিদ্যালয় ক্যাম্পাসের ঘটনা
বিষয়শ্রেণী:বাংলাদেশের রাজনৈতিক কেলেঙ্কারি
বিষয়শ্রেণী:২০১৫-এ বাংলাদেশে খুন
বিষয়শ্রেণী:হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়
বিষয়শ্রেণী:বাংলাদেশ আওয়ামী লীগের কেলেঙ্কারি